નવી દિલ્હીઃ કથિત ગૌરક્ષકોની હિંસા સાથે જોડાયેલી અરજી પર સુપ્રીમ કોર્ટે શુક્રવારે મહત્ત્વની સુનાવણી કરી હતી. કોર્ટે કહ્યું છે કે, જે લોકો ગૌરક્ષાના નામ પર હિંસામાં સંડોવાયેલા છે, તેમને કાયદાના દાયરામાં રાખવાની જરૂર છે. પહલુ ખાનની હત્યા મામલે સુનાવણી કરતી વખતે કોર્ટે કહ્યું કે, આવા કિસ્સામાં પીડિતોને વળતર આપવાની જરૂર છે. ગૌરક્ષાના નામ પર થયેલી હિંસામાં પીડિતોને વળતર આપવું તે તમામ રાજ્યોની જવાબદારી છે.